ప్రీమియర్ లీగ్
ప్రీమియర్ లీగ్ అనేది అసోసియేషన్ ఫుట్‌బాల్ క్లబ్‌లకు సంబంధించిన ఒక ఇంగ్లీష్ ప్రొఫెషనల్ లీగ్. ఇంగ్లీష్ ఫుట్‌బాల్ లీగ్ వ్యవస్థ అగ్రభాగంలో ఉన్న ఈ లీగ్ దేశంలో ప్రధాన ఫుట్‌బాల్ టోర్నమెంట్‌గా పరిగణించబడుతుంది. దీనిలో 20 క్లబ్‌లు పోటీపడతాయి, ఇది ఫుట్‌బాల్ లీగ్‌తో కలిసి ప్రమోషన్ అండ్ రెలిగేషన్ (స్థానోన్నతి మరియు స్థాన తగ్గింపు) వ్యవస్థలో నిర్వహించబడుతుంది. ప్రీమియర్ లీగ్ అనేది ఒక సంస్థ, దీనిలో 20 సభ్య క్లబ్‌లు వాటాదారులుగా పనిచేస్తాయి. ఆగస్టు నుంచి మే వరకు ప్రీమియర్ లీగ్ సీజన్లు జరుగుతాయి, ప్రతి జట్టు 38 మ్యాచ్‌లు ఆడుతుంది, సీజన్‌లో మొత్తం 380 మ్యాచ్‌లు జరుగుతాయి. ఎక్కువ మ్యాచ్‌లను శనివారాలు మరియు ఆదివారాల్లో నిర్వహిస్తారు, కొన్ని మ్యాచ్‌లు మాత్రం మిగిలినవారాల్లో సాయంత్రం పూట జరుగుతాయి. బార్క్లేస్ బ్యాంక్ స్పాన్సర్‌గా వ్యవహరిస్తుండటంతో, దీనిని అధికారికంగా బార్క్లేస్ ప్రీమియర్ లీగ్‌ గా వ్యవహరిస్తున్నారు.
1888లో ప్రారంభమైన ఫుట్‌బాల్ లీగ్ నుంచి ఫుట్‌బాల్ లీగ్ ఫస్ట్ డివిజన్‌లోని క్లబ్‌లు బయటకు రావాలని నిర్ణయించుకోవడంతో, ఈ టోర్నీ 1992 ఫిబ్రవరి 20న FA ప్రీమియర్ లీగ్‌గా ప్రారంభమైంది, లాభదాయక టెలివిజన్ హక్కుల ఒప్పందాలు దీని ఏర్పాటుకు అనుకూలంగా మారాయి. ఆ తరువాత నుంచి ప్రీమియర్ లీగ్ ప్రపంచంలో ఎక్కువ మంది వీక్షించే క్రీడాంశంగా అవతరించింది. అంతేకాకుండా ఇది ప్రపంచంలో అత్యంత లాభదాయక ఫుట్‌బాల్ లీగ్‌గా పేరుగాంచింది, 2007-08లో క్లబ్‌ల యొక్క మొత్తం ఆదాయాలు £1.93 బిలియన్లకు ($3.15 బిలియన్లు) చేరుకున్నాయి. గత ఐదేళ్ల కాలంలో ఐరోపా టోర్నమెంట్‌లకు సంబంధించిన ప్రదర్శన ఆధారిత UEFA కోయెఫిషియంట్స్‌లో ఇది మొదటి స్థానంలో ఉంది, స్పెయిన్ యొక్క లా లిగా మరియు ఇటలీ సిరీ A కంటే ఈ లీగ్ ముందు ఉంది.
1010 ఏప్రిల్ 12న, బ్రిటన్ రాణి ఎలిజబెత్ II చేతులమీదగా అంతర్జాతీయ వాణిజ్య విభాగంలో క్వీన్స్ అవార్డ్ ఫర్ ఎంటర్‌ప్రైజ్‌ను ప్రీమియర్ లీగ్ అందుకుంది. అంతర్జాతీయ వాణిజ్యానికి అందించిన విశిష్ట సేవలుకు, ఇంగ్లీష్ ఫుట్‌బాల్ మరియు యునైటెడ్ కింగ్‌డమ్ యొక్క ప్రసారాల పరిశ్రమకు తీసుకొచ్చిన విలువకు గుర్తుగా ప్రీమియర్ లీగ్‌కు ఈ పురస్కారాన్ని అందించారు.2007 నుంచి 2009 వరకు మూడు వరుస 12 నెలల కాలాల్లో విశిష్ట స్థాయిల్లో విదేశీ ఆదాయాల వృద్ధి మరియు వాణిజ్య విజయానికి గుర్తుగా దీనికి అంతర్జాతీయ వాణిజ్య పురస్కారం లభించింది.
ఇప్పటివరకు మొత్తం 44 జట్లు ప్రీమియర్ లీగ్‍లో పాల్గొనగా, వీటిలో కేవలం నాలుగు జట్లు మాత్రమే టైటిల్‌ను గెలుచుకున్నాయి: అవి అర్సెనల్, బ్లాక్‌బర్న్ రోవర్స్, చెల్సియా మరియు మాంచెస్టర్ యునైటెడ్. చెల్సియా ప్రస్తుత ఛాంపియన్‌గా ఉంది, ఈ జట్టు 2009–10 సీజన్ టైటిల్‌ను గెలుచుకుంది.
1970వ మరియు 1980వ దశకాల మధ్యకాలంలో ఐరోపా స్థాయిలో గణనీయమైన విజయాలు సాధించినప్పటికీ, ఈ కాలాన్ని ఇంగ్లీష్ ఫుట్‌బాల్‌కు అధమ స్థితిగా చెప్పవచ్చు. స్టేడియాలు శిథిలమవడం, అభిమానులకు పేలవమైన సౌకర్యాల కల్పన, దౌర్జన్యాలు అధికమవడం, 1985లో హైసెల్ సంఘటనలు నేపథ్యంలో యూరోపియన్ టోర్నమెంట్ నుంచి ఇంగ్లీష్ క్లబ్‌లను ఐదేళ్లపాటు నిషేధించడం ఈ పరిస్థితికి కారణమయ్యాయి. హాజరులు మరియు ఆదాయాల విషయంలో 1888 నుంచి అగ్రశ్రేణి ఇంగ్లీష్ ఫుట్‌బాల్ టోర్నమెంట్‌గా ఉన్న ఫుట్‌బాల్ లీగ్ ఫస్ట్ డివిజన్ ఇటలీ యొక్క సిరీ A మరియు స్పెయిన్ యొక్క లా లిగా వంటి లీగ్‌లకు స్ఫూర్తిగా నిలిచింది, వీటి కారణంగా అనేక మంది అగ్రశ్రేణి ఇంగ్లీష్ ఆటగాళ్లు విదేశాలకు వెళ్లారు. అయితే, 1990వ దశకంనాటికి ఈ పరిస్థితి పూర్తిగా మారిపోయింది; ఇంగ్లండ్ జట్టు 1990 FIFA ప్రపంచ కప్‌లో విజయవంతమైంది, ఈ టోర్నీలో ఆ జట్టు సెమీ-ఫైనల్‌కు చేరుకుంది. ఇంగ్లీష్ క్లబ్‌లపై ఐరోపా టోర్నమెంట్‌లలో పాల్గొనకుండా విధించిన నిషేధాన్ని 1990లో యూరోపియన్ ఫుట్‌బాల్ నియంత్రణ సంస్థ UEFA ఎత్తివేసింది (దీని ఫలితంగా మాంచెస్టర్ యునైటెడ్ 1991లో UEFA కప్ విన్నర్స్ కప్ గెలుచుకుంది), హిల్స్‌బోరోగ్ దుర్ఘటన తరువాత స్టేడియాల భద్రతా ప్రమాణాలపై టేలర్ నివేదిక ఆ ఏడాది జనవరిలో ప్రచురించబడింది, ఇది స్టేడియాల్లో వ్యయభరిత ఆధునికీకరణను ప్రతిపాదించింది.
టెలివిజన్ ద్వారా వచ్చే ఆదాయం కూడా బాగా ముఖ్యమైన అంశంగా మారింది: ఫుట్‌బాల్ లీగ్ 1986లో రెండేళ్ల ఒప్పందానికి £6.3 మిలియన్ల ఆదాయం పొందింది, అయితే 1988లో ఈ ఒప్పందాన్ని తిరిగి పునరుద్ధరించినప్పుడు, దీని విలువ నాలుగేళ్లలో £44 మిలియన్లకు పెరిగింది. 1988 చర్చలను వేర్పాటు లీగ్‌కు సంబంధించిన మొదటి సంకేతాలుగా చెప్పవచ్చు; పది క్లబ్‌లు దీని నుంచి బయటకు వెళ్లి ఒక "సూపర్ లీగ్"ను ఏర్పాటు చేస్తామని బెదిరించాయి, అయితే అవి చివరకు దీనిలోనే కొనసాగేందుకు అంగీకరించాయి. స్డేడియాలు మెరుగుపరచడంతో, మ్యాచ్ హాజరు మరియు ఆదాయాలు పెరిగాయి, దేశంలోని అగ్రశ్రేణి జట్లు మరోసారి ఫుట్‌బాల్ లీగ్‌ను వదిలిపెట్టే ప్రతిపాదనలు పరిశీలించాయి, ఈ క్రీడాంశంలోకి భారీగా తరలివస్తున్న నిధులపై అవి కన్నేశాయి.
JEG HAR PIKK
1991 సీజన్ చివరి భాగంలో, మొత్తం మీద ఆటలోకి మరింత నిధులను తీసుకొచ్చే ఒక కొత్త లీగ్‌ను స్థాపించే ప్రతిపాదన పరిశీలనలోకి వచ్చింది. వ్యవస్థాపక సభ్యుల ఒప్పందంపై 1991 జూలై 17న ఆట యొక్క అగ్రశ్రేణి క్లబ్‌లు సంతకం చేశాయి, FA ప్రీమియర్ లీగ్ ఏర్పాటు చేసేందుకు ప్రాథమిక నిబంధనలను ఏర్పాటు చేశారు. కొత్తగా ఏర్పాటయిన అగ్రశ్రేణి విభాగానికి ఫుట్‌బాల్ సంఘం మరియు ఫుట్‌బాల్ లీగ్ నుంచి వ్యాపార స్వాతంత్ర్యం ఉంటుంది, తన సొంత ప్రసార మరియు స్పాన్సర్‌షిప్ ఒప్పందాలపై చర్చలు జరిపేందుకు FA ప్రీమియర్ లీగ్‌కు అనుమతి ఇచ్చారు. దీని ద్వారా వచ్చే అదనపు ఆదాయం ఇంగ్లీష్ జట్లు ఐరోపావ్యాప్తంగా ఇతర జట్లతో తలపడేందుకు వీలు కల్పిస్తుందనే వాదన ఆ సమయంలో వినిపించింది.
1992లో ఫస్ట్ డివిజన్ క్లబ్‌లు "అన్ని కలిసి" ఫుట్‌బాల్ లీగ్ నుంచి వైదొలిగాయి, 1992 మే 27న FA ప్రీమియర్ లీగ్ ఒక పరిమిత కంపెనీగా ప్రారంభమైంది, దీని యొక్క కార్యాలయం మొదట ఫుట్‌బాల్ సంఘం భవనంలో ఉండేది, తరువాత నుంచి లాంకాస్టెర్ గేట్‌లోని ప్రధాన కార్యాలయంలో నిర్వహించబడుతుంది. ఈ కారణంగా 104 ఏళ్లపాటు నాలుగు డివిజన్లుగా నిర్వహించబడిన ఫుట్‌బాల్ లీగ్ విడిపోయింది: దీంతో ప్రీమియర్ లీగ్ ఒక డివిజన్‌గా నిర్వహించబడుతుండగా, ఫుట్‌బాల్ మూడు డివిజన్లతో నడపబడుతుంది. టోర్నమెంట్ ఫార్మాట్‌లో ఎటువంటి మార్పు లేదు: అగ్రభాగంలో ఒకే సంఖ్యలో జట్లు పోటీపడతాయి, ప్రీమియర్ లీగ్ మరియు కొత్త ఫస్ట్ డివిజన్ మధ్య స్థానోన్నతి మరియు స్థాన తగ్గింపు పాత మొదటి మరియు రెండో డివిజన్లు మాదిరిగానే ఉంటుంది.
కొత్త ప్రీమియర్ లీగ్‌లో 22 ప్రారంభ సభ్యులు అర్సెనల్, ఆస్టోన్ విల్లా, బ్లాక్‌బర్న్ రోవర్స్, చెల్సియా, కోవెంట్రీ సిటీ, క్రిస్టల్ ప్యాలస్, ఎవెర్టన్, ఐప్సివిచ్ టౌన్, లీడ్స్ యునైటెడ్, లివర్‌పూల్, మాంచెస్టర్ సిటీ, మాంచెస్టర్ యునైటెడ్, మిడిల్స్‌బ్రోగ్, నార్విచ్ సిటీ, నాటింగ్‌హామ్ ఫారెస్ట్, ఓల్డ్‌హామ్ అథ్లెటిక్, క్వీన్స్ పార్క్ రేంజర్స్, షెఫీల్డ్ యునైటెడ్, షెఫీల్డ్ వెన్స్‌డే, సౌతాంప్టన్, టోటెన్‌హామ్ హాట్స్‌పుర్, మరియు వింబుల్డన్.
2009-10 సీజన్‌తో కలిపి, ప్రీమియర్ లీగ్ మొత్తం 18 సీజన్లు పూర్తి చేసుకుంది. లీగ్ యొక్క మొదటి సీజన్ 1992–93లో జరిగింది, ప్రారంభ సీజన్‌లో దీనిలో 22 జట్లు ఉన్నాయి. ప్రీమియర్ లీగ్‌లో మొదటి గోల్‌ను షెఫీల్డ్ యునైటెడ్‌కు చెందిన బ్రియాన్ డీన్ చేశాడు, ఈ మ్యాచ్‌లో షెఫీల్డ్ యునైటెడ్ 2-1తో మాంచెస్టర్ యునైటెడ్‌పై విజయం సాధించింది. అంతర్జాతీయ ఫుట్‌బాల్ నియంత్రణ సంస్థ FIFA యొక్క ఒత్తిడిపై దేశీయ లీగ్‌లలో క్లబ్‌లు ఆడే మ్యాచ్‌ల సంఖ్యను తగ్గించడంతోపాటు, క్లబ్‌ల సంఖ్యను 1995లో 20కి తగ్గించారు, ఈ ఏడాది నాలుగు జట్లు లీగ్‌లో స్థాన తగ్గింపును పొందగా, రెండు జట్లు మాత్రమే స్థానోన్నతి పొందాయి. ఇటలీకి చెందిన సిరీ A మరియు స్పెయిన్‌కు చెందిన లా లిగాలతోపాటు అన్ని ప్రధాన యూరోపియన్ లీగ్‌లకు 2007–08 సీజన్ ప్రారంభం నుంచి లీగ్‌లో ఆడే జట్ల సంఖ్యను 18కి పరిమితం చేయాలని 2006 జూన్ 8న, FIFA విజ్ఞప్తి చేసింది. అయితే తగ్గింపును అడ్డుకుంటామని ప్రీమియర్ లీగ్ తన ఉద్దేశాన్ని ప్రకటించింది. చివరకు, 2007–08 సీజన్‌ను మళ్లీ 20 జట్లతో ప్రారంభించింది. 2007లో "FA ప్రీమియర్ లీగ్‌"గా ఉన్న దీని పేరును "ప్రీమియర్ లీగ్‌"గా మార్చారు.
ప్రీమియర్ లీగ్ ఒక సంస్థ మాదిరిగా నిర్వహించబడుతుంది, 20 సభ్య క్లబ్‌లు దీని యజమానులుగా ఉన్నాయి. ప్రతి క్లబ్ దీనిలో ఒక వాటాదారుగా ఉంటుంది, నిబంధనల మార్పు మరియు కాంట్రాక్టుల వంటి అంశాల్లో ప్రతిదానికి ఒక ఓటు ఉంటుంది. క్లబ్‌లు లీగ్ యొక్క రోజువారీ కార్యకలాపాలను పర్యవేక్షించేందుకు ఒక ఛైర్మన్‌ను, చీఫ్ ఛైర్మన్‌ను మరియు బోర్డు డైరెక్టర్లను ఎన్నుకుంటాయి. ప్రీమియర్ లీగ్ యొక్క రోజువారీ కార్యకలాపాల్లో ఫుట్‌బాల్ సంఘానికి ప్రత్యక్ష ప్రమేయం ఉండదు, అయితే ఛైర్మన్, ముఖ్యకార్యనిర్వహణాధికారి ఎన్నికల సందర్భంగా మరియు లీగ్‌కు సంబంధించిన కొత్త నిబంధనలు తీసుకొచ్చే సమయంలో దీనికి వీటో (ఒక శాసనాన్ని తిరస్కరించే) అధికారం ఉంటుంది.
UEFA యొక్క యూరోపియన్ క్లబ్ ఫోరమ్‌కు ప్రీమియర్ లీగ్ తన ప్రతినిధులను పంపుతుంది, UEFA కోయెఫిషియంట్స్ ప్రకారం క్లబ్‌ల సంఖ్య మరియు క్లబ్‌లను దీనిలోకి ఎంచుకుంటారు. UEFA యొక్క క్లబ్ పోటీల కమిటీకి ముగ్గురు సభ్యులను ఎంపిక చేసే బాధ్యత యూరోపియన్ క్లబ్ ఫోరమ్‌పై ఉంటుంది, ఛాంపియన్స్ లీగ్ మరియు UEFA యూరోపా లీగ్‌ల వంటి UEFA పోటీల కార్యకలాపాలను ఇది నిర్వహిస్తుంది.
ప్రీమియర్ లీగ్‌లో మొత్తం 20 క్లబ్‌లు ఉన్నాయి. ఒక సీజన్ సందర్భంగా (ఆగస్టు నుంచి మే వరకు) ప్రతి క్లబ్ మరొక క్లబ్‌తో రెండుసార్లు తలపడుతుంది (డబుల్ రౌండ్ రాబిన్ సిస్టమ్), ఈ రెండు మ్యాచ్‌ల్లో ఒకటి సొంత స్టేడియంలో, మరొకటి ప్రత్యర్థి స్టేడియంలో జరుగుతుంది, మొత్తం మీద ప్రతి జట్టు 38 మ్యాచ్‌లు ఆడుతుంది. విజయం సాధించిన జట్టుకు మూడు పాయింట్లు, డ్రా చేసుకున్న జట్టుకు ఒక పాయింట్ లభిస్తుంది. పరాజయం పాలైతే ఎటువంటి పాయింట్లు రావు. జట్లకు మొత్తం పాయింట్లు, గోల్ వ్యత్యాసాలు మరియు గోల్స్ సంఖ్య ఆధారంగా ర్యాంకులు ఇస్తారు. ప్రతి సీజన్ ముగిసే సమయానికి ఏ జట్టుకు ఎక్కువ పాయింట్లు ఉంటాయో, ఆ జట్టుకు టైటిల్‌ను ప్రదానం చేస్తారు. పాయింట్లు సమానంగా ఉన్నట్లయితే, గోల్స్ వ్యత్యాసం మరియు గోల్స్ సంఖ్యను ఉపయోగించి విజేతను నిర్ణయిస్తారు. ఇప్పటికీ సమానమైన గణాంకాలు ఉన్నట్లయితే, అటువంటి జట్లకు ఒకే స్థానాన్ని కల్పిస్తారు. ఛాంపియన్‌షిప్‌లో టై ఉన్నట్లయితే, స్థాన తగ్గింపు కోసం లేదా ఇతర పోటీలకు అర్హత కోసం, ర్యాంకును నిర్ణయించేందుకు తటస్థ వేదికపై ఒక ప్లే-ఆఫ్ మ్యాచ్‌ను నిర్వహిస్తారు. అట్టడుగు మూడు స్థానాల్లో ఉన్న జట్లను ఫుట్‌బాల్ లీగ్ ఛాంపియన్‌షిప్ నుంచి తొలగిస్తారు, ఛాంపియన్‌షిప్‌లో మొదటి రెండు స్థానాల్లో ఉన్న జట్లతోపాటు, మూడు నుంచి ఆరు స్థానాల్లో ఉన్న ఛాంపియన్‌షిప్ క్లబ్‌లు ఆడే ప్లే-ఆఫ్‌లలో విజేతలతో కలిపి వారి స్థానంలోకి స్థానోన్నతి కల్పిస్తారు.
2009-10 సీజన్ నుంచి UEFA ఛాంపియన్స్ లీగ్ అర్హతలో మార్పులు చోటుచేసుకున్నాయి, ప్రీమియర్ లీగ్ నుంచి నాలుగు అగ్రశ్రేణి జట్లు UEFA ఛాంపియన్స్ లీగ్‌కు అర్హత సాధిస్తాయి, మొదటి మూడు జట్లు నేరుగా గ్రూపు దశలోకి అడుగుపెడతాయి. గతంలో కేవలం రెండు అగ్రశ్రేణి జట్లు మాత్రమే నేరుగా అర్హత పొందేవి. నాలుగో స్థానంలో ఉన్న జట్టు ఛాంపియన్స్‌ లీగ్ నాన్-ఛాంపియన్స్ ప్లే-ఆఫ్ దశలో అడుగుపెడుతుంది, గ్రూపు దశలోకి వెళ్లేందుకు ఈ జట్టు రెండు-దశల నాకౌట్ టైలో తప్పనిసరిగా గెలవాల్సి ఉంటుంది. ప్రీమియర్ లీగ్‌లో ఐదో స్థానంలో నిలిచిన జట్టు UEFA యూరోపా లీగ్‌కు నేరుగా అర్హత పొందుతుంది, రెండు డొమెస్టిక్ కప్ కాంపిటీషన్‌లలో విజేతలు ఆధారంగా ఆరు మరియు ఏడో స్థానంలో నిలిచిన జట్లు కూడా దీనికి అర్హత సాధిస్తాయి. తమ యొక్క లీగ్ స్థానం ద్వారా దేశవాళీ పోటీల్లో విజయం సాధించిన జట్లు యూరోపాకు అర్హత సాధించినట్లయితే, ప్రీమియర్ లీగ్‌లో ఆరో స్థానంలో నిలిచిన జట్టు యూరోపా లీగ్‌లోకి అడుగుపెడుతుంది. ఛాంపియన్స్ లీగ్ కోసం రెండు కప్‌ల విజేతలు తమ యొక్క లీగ్ స్థానాల ద్వారా అర్హత సాధించినట్లయితే, ప్రీమియర్ లీగ్‌లో ఆరు మరియు ఏడో స్థానంలో నిలిచిన జట్లు యూరోపా లీగ్‌లోకి అడుగుపెడతాయి. దేశవాళీ పోటీల్లో ప్రీమియర్ లీగ్‌లో మొదటి నాలుగు స్థానాల్లో ఉన్న జట్లు కాకుండా, మరే ఇతర జట్లు అయినా విజయం సాధించినట్లయితే, చివరి లీగ్ స్థానంతో సంబంధం లేకుండా రెండు దేశవాళీ పోటీల్లో విజేతలుగా నిలిచిన జట్లు UEFA యూరోపా లీగ్‌కు అర్హత సాధిస్తాయి. UEFA యూరోపా లీగ్‌కు మరో చోటు ఫెయిర్ ప్లే ఇనిషియేటివ్ ద్వారా కూడా లభిస్తుంది. ఐరోపా‌లో ప్రీమియర్ లీగ్ మూడు అత్యుత్తమ ఫెయిర్ ప్లే ర్యాంకింగ్స్‌లో ఒకదానిని పొందివున్నట్లయితే, ప్రీమియర్ లీగ్ ఫెయిర్ ప్లే ర్యాంకింగ్స్‌లో అత్యుత్తమ ర్యాంకు పొందిన జట్టు అప్పటికీ యూరోపాకు అర్హత సాధించనట్లయితే, అది UEFA యూరోపా లీగ్ మొదటి అర్హత పోటీల దశలోకి అడుగుపెడుతుంది.
సాధారణ యూరోపియన్ అర్హత వ్యవస్థకు మినహాయింపు ఒకటి 2005లో జరిగింది, అదేమిటంటే ముందు ఏడాది ఛాంపియన్స్‌లీగ్ టైటిల్ గెలుచుకున్న లివర్‌పూల్ జట్టు, 2005 సీజన్‌లో ప్రీమియర్ లీగ్ నుంచి ఛాంపియన్స్ లీగ్ స్థానానికి అర్హత సాధించలేకపోయింది. UEFA అప్పుడు లివర్‌పూల్‌ను ఛాంపియన్స్ లీగ్‌లోకి తీసుకొచ్చేందుకు ప్రత్యేక మినహాయింపు ఇచ్చింది, ఈ సందర్భంలో ఇంగ్లండ్‌కు ఐదు జట్లు అర్హత కల్పించింది. UEFA తరువాత డిఫెండింగ్ ఛాంపియన్‌ను తరువాతి ఏడాది వారి దేశవాళీ లీగ్ స్థానంతో సంబంధం లేకుండా ఛాంపియన్స్ లీగ్‌లోకి తీసుకొచ్చేందుకు విధివిధానాలు తయారు చేసింది. అయితే, ఛాంపియన్స్ లీగ్‌కు నాలుగు జట్లను పంపే అర్హత కలిగివున్న లీగ్‌లకు, ప్రతికూలంగా మారింది, అంటే ఛాంపియన్స్ లీగ్ విజేత దేశవాళీ లీగ్‌లో మొదటి నాలుగు స్థానాల్లో లేకుండా ఉన్న సందర్భంలో, నాలుగో స్థానాన్ని ఆ జట్టుకు కేటాయించాల్సి వస్తుంది. ఛాంపియన్స్ లీగ్‌లో నాలుగు జట్ల కంటే ఎక్కువ జట్లను పంపే వీలు ఏ సంఘానికీ కల్పించలేదు.
ప్రీమియర్ లీగ్ ఇటీవల యూరోపియన్ లీగ్‌ల యొక్క UEFA ర్యాంకింగ్స్ ఆధారంగా అగ్రస్థానంలోకి వెళ్లింది, ఐదేళ్లకాలంలో యూరోపియన్ పోటీల్లో తమ జట్ల ప్రదర్శన ఆధారంగా లీగ్‌లకు ఈ స్థానాన్ని కల్పిస్తారు. దీంతో ఎనిమిదేళ్ల స్పెయిన్ లీగ్ లా లిగా ఆధిపత్యానికి గండిపడింది. ఐరోపా‌లో మూడు అగ్రశ్రేణి లీగ్‌లకు ఛాంపియన్స్ లీగ్‌లోకి నాలుగు జట్లను పంపే అర్హత కల్పిస్తారు. UEFA అధ్యక్షుడు మైకెల్ ప్లాటినీ మొదటి మూడు లీగ్‌ల నుంచి ఒక్కోస్థానాన్ని తీసివేసి, దానిని జాతీయ కప్ విజేతలకు అందించాలని ప్రతిపాదించారు. UEFA వ్యూహాత్మక మండలి సమావేశంలో ఈ ప్రతిపాదన ఒక్క ఓటు తేడాతో తిరస్కరించబడింది. అయితే ఇదే సమావేశంలో, మొదటి నాలుగు స్థానాల్లో ఉన్న లీగ్‌ల్లో మూడో స్థానంలో ఉన్న జట్టుకు మూడో క్వాలిఫైయింగ్ రౌండులోకి కాకుండా, నేరుగా గ్రూపు దశకు అర్హత కల్పించాలనే ప్రతిపాదనపై ఏకాభిప్రాయం కుదిరింది, ఇదిలా ఉంటే నాలుగో స్థానంలో ఉన్న జట్టుకు నాన్-ఛాంపియన్‌ల ప్లే-ఆఫ్ రౌండుకు అర్హత కల్పించాలని నిర్ణయించారు, ఐరోపా‌లోని 15 లీగ్‌ల నుంచి ఒక్కో జట్టుకు ఈ దశలోకి అర్హత కల్పించారు. గ్రూపు దశలోకి నేరుగా అర్హత సాధించే జట్ల సంఖ్యను పెంచేందుకు మరియు తక్కువ-ర్యాంకుల్లో ఉన్న దేశాల జట్ల సంఖ్యను కూడా గ్రూపు దశలో పెంచేందుకు ఉద్దేశించిన ప్లాటినీ ప్రణాళికలో ఇది కూడా భాగంగా ఉందియ.
ప్రీమియర్ లీగ్‌కు 1993 నుంచి స్పాన్సర్లు ఉన్నారు. లీగ్ యొక్క స్పాన్సర్‌షిప్ పేరును నిర్ణయించే అధికారంగా స్పాన్సర్ చేతుల్లో ఉంటుంది. ఈ కింది జాబితాలో లీగ్ స్పాన్సర్లు మరియు వారు లీగ్‌కు నిర్ణయించిన పేర్లను చూడవచ్చు:
ప్రపంచంలో ప్రీమియర్ లీగ్ అత్యంత లాభదాయక ఫుట్‌బాల్ లీగ్‌గా ఉంది, మొత్తం క్లబ్‌ల ఆదాయాలు 2007-08నాటికి 26% వృద్ధి చెంది £1.93 బిలియన్లకు ($3.15 బిలియన్లు) చేరుకున్నాయి. ఈ ఏడాది మొత్తం ఇరవై ప్రీమియర్ లీగ్ జట్లలో పన్నెండు జట్లు నిర్వహణా లాభాన్ని పొందాయి. వేతన వ్యయాలు 2007-08లో €1.51 బిలియన్లకు చేరుకున్నాయి, భారీ వేతన వ్యయాలు కలిగివున్న లీగ్‌లలో రెండో స్థానంలో ఉన్న ఇటలీకి చెందిన సిరీ Aతో (€972 మిలియన్లు) పోలిస్తే ప్రీమియర్ లీగ్ వేతన వ్యయాలు చాలా ఎక్కువగా ఉన్నాయి. వ్యక్తిగత వేతనాలను చాలా అరుదుగా బహిర్గతం చేస్తుంటారు, 2006లో ఆటగాళ్లపై ప్రొఫెషనల్ ఫుట్‌బాలర్స్ అసోసియేషన్‌తో సంయుక్తంగా నిర్వహించిన ఒక అధ్యయనంలో, ప్రీమియర్ లీగ్‌లో సగటు మూల వేతనం బోనస్‌లకు ముందు ఏడాదికి £676,000 వద్ద, వారానికి £13,000 వద్ద ఉన్నట్లు తేలింది.
ప్రపంచవ్యాప్తంగా అత్యధిక ఆదాయం పొందుతున్న స్పోర్ట్స్ లీగ్‌లలో స్థూల ఆదాయంపంరగా ప్రీమియర్ లీగ్ నాలుగో స్థానంలో ఉంది, ఉత్తర అమెరికా ప్రధాన స్పోర్ట్స్ లీగ్‌లు (నేషనల్ ఫుట్‌బాల్ లీగ్, మేజర్ లీగ్ బేస్‌బాల్ మరియు నేషనల్ బాస్కెట్‌బాల్ అసోసియేషన్) తరువాత స్థానంలో, నేషనల్ హాకీ లీగ్ కంటే ముందు స్థానంలో ఉంది. క్లబ్ ఆధారంగా చూస్తే, 20 ప్రీమియర్ లీగ్ జట్ల సగటు ఆదాయాలు 30 జట్లున్న NBA సగటు ఆదాయాలకు సమానంగా ఉంటాయి. అయితే, ఉత్తర అమెరికా లీగ్‌ల్లో భాగంగా ఉన్న "బిగ్ ఫోర్"లో జట్లతో పోలిస్తే, ప్రీమియర్ లీగ్ క్లబ్‌ల మధ్య భారీ ఆర్థిక వ్యత్యాసం ఉంటుంది.
ప్రపంచ ఫుట్‌బాల్ ప్రాతిపదికన, ప్రీమియర్ లీగ్ క్లబ్‌లు ప్రపంచంలో అత్యంత సంపన్నమైనవి. డెలోయిట్ ప్రతి ఏడాది తన "ఫుట్‌బాల్ మనీ లీగ్" ద్వారా క్లబ్‌ల ఆదాయాలపై వార్షిక గణాంకాలు విడుదలు చేస్తుంది, ఇది 2005-06 సీజన్‌లో ఎనిమిది ప్రీమియర్ లీగ్ జట్లకు టాప్ 20 క్లబ్‌లలో చోటు కల్పించింది. మరే ఇతర లీగ్‌లో నాలుగు కంటే ఎక్కువ జట్లు ఈ జాబితాలో చోటు దక్కించుకోలేదు, లా లిగా ప్రత్యర్థులు రియల్ మాడ్రిడ్, FC బార్సెలోనా మొదటి మూడు జట్లలో రెండు స్థానాలు ఆక్రమించాయి, మరే ఇతర స్పెయిన్ క్లబ్‌లకు టాప్ 20లో చోటు దక్కలేదు. ప్రీమియర్ లీగ్ జట్లు ఈ జాబితాలో అనేక సంవత్సరాలుగా ఆధిపత్యం చెలాయిస్తున్నాయి, 2004-05 సీజన్ వరకు ఈ జాబితాలో అగ్రస్థానం కూడా ప్రీమియర్ లీగ్ జట్లు ఆక్రమించివున్నాయి. ప్రీమియర్ లీగ్ యొక్క కొత్త TV ఒప్పందం అమల్లోకి వచ్చిన తరువాత, లీగ్-వ్యాప్త ఆదాయాలు ఈ జాబితాలో ప్రీమియర్ లీగ్ క్లబ్‌ల స్థానాలను మెరుగుపరుస్తాయని భావిస్తున్నారు, ఒక ప్రీమియర్ లీగ్ క్లబ్ ఈ జాబితాలో అగ్రస్థానంలోకి వచ్చే అవకాశం కూడా ఉంది.
స్టేడియంలో మ్యాచ్‌లకు హాజరయ్యే ప్రేక్షకులు కూడా ప్రీమియర్ లీగ్ యొక్క మరో గణనీయమైన ఆదాయ వనరుగా ఉన్నారు, 2008-09లో ప్రతి లీగ్ మ్యాచ్‌కు హాజరయ్యే అభిమానుల సంఖ్య సగటున 35,632 వద్ద ఉంది, ప్రపంచంలో దేశవాళీ ప్రొఫెషనల్ లీగ్ మ్యాచ్‌లకు అధిక సంఖ్యలో ప్రేక్షకులు హాజరయ్యే లీగ్‌లలో ఇది నాలుగో స్థానంలో ఉంది, ఇది ఈ విషయంలో సిరీ A, లా లిగాల కంటే ముందు ఉండగా, జర్మనీకి చెందిన బుండెస్లిగా కంటే వెనుకబడి ఉంది. లీగ్ యొక్క మొదటి సీజన్ (1992-93)లో సగటు హాజరు 21,126 ఉండగా, ఇప్పుడు అది 14,506 మేర వృద్ధి చెందింది. అయితే, 1994-95లోగా స్టేడియాల్లో అన్నీ సీట్లు ఏర్పాటు చేయడానికి టేలర్స్ నివేదిక గడువు విధించడంతో, 1992-93 సీజన్ సందర్భంగా క్లబ్‌లు టెర్రస్‌ల స్థానంలో సీట్లు ఏర్పాటు చేయడానికి సంకల్పించడంతో అనేక స్టేడియాల సామర్థ్యాలు తగ్గాయి. ప్రీమియర్ లీగ్ యొక్క రికార్డు స్థాయి సగటు హాజరు 35,989 2007-08 సీజన్ సందర్భంగా నమోదయింది. లీగ్‌లో ఉన్న జట్లు ఆధారంగా సగటు హాజరుల్లో హెచ్చుతగ్గులు ఉంటాయి.
ప్రీమియర్ లీగ్ చరిత్రలో టెలివిజన్ ఒక ప్రధాన పాత్ర పోషించింది. టెలివిజన్ హక్కుల నుంచి వచ్చే డబ్బు మైదానం లోపల మరియు బయట సమర్థవంతమైన సౌకర్యాలు సృష్టించేందుకు ఉపయోగపడింది. 1992లో ప్రసార హక్కులు BSkyBకి కేటాయించాలని లీగ్ తీసుకున్న నిర్ణయం ఆ సమయంలో ఒక దూకుడు నిర్ణయంగా పరిగణించబడినప్పటికీ, అది బాగా ఉపయోగపడింది. UK మార్కెట్‌లో ఆ సమయంలో "పే టెలివిజన్" (అభిమానుల వద్ద ఫుట్‌బాల్ ప్రత్యక్ష ప్రసారం చూసినందుకు ఛార్జీలు వసూలు చేయడం) అనేది దాదాపుగా పరీక్షించని ప్రశ్నగా ఉంది. అయితే, స్కై యొక్క వ్యూహాత్మక ప్రణాళికలు, ప్రీమియర్ లీగ్ ఫుట్‌బాల్ నాణ్యత మరియు క్రీడపై ప్రజల్లో ఉన్న ఆదరణ ప్రీమియర్ లీగ్ యొక్క TV ప్రసార హక్కుల విలువ బాగా పెరిగేందుకు కారణమయ్యాయి.
ప్రీమియర్ లీగ్ తన యొక్క టెలివిజన్ హక్కులను ఒక ఉమ్మడి ప్రాతిపదికన విక్రయించింది. సిరీ A మరియు లా లిగా వంటి కొన్ని యూరోపియన్ లీగ్‌లకు ఇది విరుద్ధంగా ఉంటుంది, మిగిలిన లీగ్‌ల్లో ప్రతి క్లబ్ తన యొక్క హక్కులను సొంతగా విక్రయించుకుంటుంది, దీని వలన అతికొద్ది అగ్రశ్రేణి క్లబ్‌లకు అధిక వాటా వెళ్లేందుకు అవకాశం ఏర్పడుతుంది. ఈ విధంగా సేకరించిన డబ్బును మూడు భాగాలుగా విభజిస్తారు: సగాన్ని క్లబ్‌లకు సమానంగా పంచుతారు; ఒక నాలుగో వంతును తుది లీగ్ స్థానం ఆధారంగా ప్రతిభ ప్రాతిపదికన జట్లకు పంచుతారు, దీని వలన అగ్రస్థానంలో ఉన్న జట్టుకు అట్టడుగు స్థానంలో ఉన్న జట్టు కంటే ఇరవై రెట్లు ఎక్కువ డబ్బు వస్తుంది మరియు కిందకు వచ్చే కొద్ది కూడా సమాన దశలు ఉంటాయి; చివరి భాగాన్ని టెలివిజన్‌లో చూపించే మ్యాచ్‌లకు సౌకర్య రుసుములుగా చెల్లిస్తారు, అగ్రశ్రేణి జట్లు సాధారణంగా ఎక్కువ వాటా నిధులు పొందుతాయి. విదేశీ హక్కుల ద్వారా వచ్చే నిధులను ఇరవై క్లబ్‌లకు సమానంగా పంచుతారు.
మొదటి స్కై టెలివిజన్ హక్కుల ఒప్పందం విలువ ఐదు సీజన్లపాటు £304 మిలియన్ల వద్ద ఉంది. 1997-98 నుంచి అమల్లోకి తీసుకొచ్చేందుకు ఉద్దేశించిన తరువాతి కాంట్రాక్టు నాలుగు సీజన్లకు £670 మిలియన్లకు పెరిగింది. మూడో కాంట్రాక్టును కూడా 2001–02 నుంచి 2003–04 వరకు మూడ సీజన్లకు £1.024 బిలియన్లు వెచ్చించి BSkyB సొంతం చేసుకుంది. 2004–05 నుంచి 2006–07 వరకు మూడేళ్ల కాలానికి అంతర్జాతీయ ప్రసార హక్కులను విక్రయించడం ద్వారా లీగ్‌కు £320 మిలియన్ల ఆదాయం లభించింది. ఈ హక్కులను ఇది ఒక్కో ప్రాంతం ప్రాతిపదికన విక్రయించింది. ప్రీమియర్ లీగ్ ప్రసార హక్కుల విషయంలో స్కై యొక్క గుత్తాధిపత్యానికి ఆగస్టు 2006న గండిపడింది, ఈ సమయంలో సెటాంటా స్పోర్ట్స్‌కు అందుబాటులో ఉన్న ఆరు దశల మ్యాచ్‌ల్లో రెండు దశలను ప్రసారం చేసే హక్కులు అందజేయబడ్డాయి. ప్రత్యేక హక్కులను ఒకేఒక్క టెలివిజన్ కంపెనీకి విక్రయించరాదని యూరోపియన్ కమిషన్ ఇచ్చిన ఆదేశం కారణంగా ఈ పరిణామం ఏర్పడింది. స్కై మరియు సెటాంటా మొత్తం సుమారుగా £1.7 బిలియన్ల నిధులు చెల్లించాయి, అనేక సంవత్సరాలుగా బాగా పెరిగిన హక్కుల విలువ ఇకపై స్థిరపడుతుందని భావించిన అనేక మంది వ్యాఖ్యాతలను మూడింట రెండొంతుల వృద్ధి ఆశ్చర్యపరిచింది. ఐరిష్ ప్రేక్షకులకు సాయంత్రం 3 గంటల మ్యాచ్ ప్రత్యక్ష ప్రసారాన్ని చేసే హక్కులను సెటాంటా పొందింది. ఇదే మూడు సీజన్లకు హైలైట్స్ చూపించే హక్కులను ("మ్యాచ్ ఆఫ్ ది డే" కార్యక్రమంలో) £171.6 మిలియన్లు చెల్లించి BBC నిలుపుకుంది, గత మూడేళ్ల కాంట్రాక్టుతో పోలిస్తే ఈసారి కాంట్రాక్టుకు చెల్లించిన నిధులు 63% పెరిగాయి. రేడియో టెలిఫిస్ ఇరెయన్ ఐర్లాండ్‌లో హైలైట్స్ ప్రసారం చేసే హక్కులు పొందింది.
స్కై మరియు BT సంయుక్తంగా కొద్దిగా ఆలస్యంగా మ్యాచ్‌లను టెలివిజన్‌లో ప్రసారం చేసే హక్కులను (టెలివిజన్ మరియు ఇంటర్నెట్‌లో పూర్తిగా ప్రసారం చేసే హక్కులు దీని పరిధిలోకి వస్తాయి) £84.3 మిలియన్లకు కైవసం చేసుకున్నాయి, మ్యాచ్ రోజు రాత్రి 10 గంటల తరువాత అనేక సందర్భాల్లో 50 గంటలపాటు వీటిని ప్రసారం చేస్తాయి. విదేశీ టెలివిజన్ ప్రసార హక్కులు £625 మిలియన్లకు విక్రయించబడ్డాయి, గత కాంట్రాక్టు కంటే వీటి విలువ ఈసారి రెట్టింపు అయింది. ఈ ఒప్పందాల విలువ మొత్తంమీద £2.7 బిలియన్లపైకి చేరింది, దీంతో ప్రీమియర్ లీగ్ క్లబ్‌లకు ప్రసార మాధ్యమాల నుంచి వచ్చే సగటు ఆధాయం ఏడాదికి 2007 నుంచి 2010 వరకు £45 మిలియన్లకు చేరుకుంది. దేశవాళీ కప్‌ల నుంచి కొద్ది మొత్తంలో మరియు కొన్ని సందర్భాల్లో యూరోపియన్ మ్యాచ్‌ల ప్రసార హక్కుల రూపంలో ఈ క్లబ్‌లకు గణనీయమైన మొత్తంలో నిధులు వస్తాయి.
ఈ రెండు సంస్థలు కుమ్మక్కై పనిచేస్తున్నాయని ప్రీమియర్ లీగ్ మరియు స్కై మధ్య TV హక్కుల ఒప్పందంపై ఆరోపణలు వచ్చాయి, దీని ఫలితంగా న్యాయస్థానాల్లో అనేక పిటిషన్‌లు దాఖలయ్యాయి. ఆఫీస్ ఆఫ్ ఫెయిర్ ట్రేడింగ్ 2002లో నిర్వహించిన ఒక పరిశోధన పే TV స్పోర్ట్స్ మార్కెట్‌లో BSkyB ఆధిపత్యం చెలాయిస్తున్నట్లు పేర్కొంది, అయితే BSkyB తన ఆధిపత్యాన్ని దుర్వినియోగపరిచిందనేందుకు బలమైన ఆధారమేదీ లేదని ప్రకటించింది. జూలై 1999లో ప్రీమియర్ లీగ్ తనలో భాగంగా ఉన్న అన్ని క్లబ్‌ల ప్రసార హక్కులను కలిపి విక్రయించే పద్ధతిపై UK రెస్ట్రిక్టివ్ ప్రాక్టీసెస్ కోర్టు విచారణ జరిపింది, ఈ ఒప్పందం ప్రజా ప్రయోజనాలకు విరుద్ధంగా లేదని ఈ కోర్టు తీర్పు వెలువరించింది. శనివారం మరియు ఆదివారం రాత్రుల్లో మరియు సాయంత్రంపూట నిర్ణీత కాలాల్లో ప్రసారాలకు సంబంధించిన BBC యొక్క హైలైట్స్ ప్యాకేజీ 2013 వరకు కొనసాగుతుంది. 2010 నుంచి 2013 వరకు టెలివిజన్ ప్రసార హక్కులు మాత్రమే £1.782 బిలియన్లకు కొనుగోలు చేయడం జరిగింది.
జున్ 22, 2009న సెటాంటా స్పోర్ట్స్ నిర్ణీత గడువులోగా ప్రీమియర్ లీగ్‌కు £30 మిలియన్ల నిధులను చెల్లించడంలో సమస్యలు ఎదుర్కొంది, డబ్బు చెల్లించడంలో ఈ సంస్థ విఫలమవడంతో ESPNకు ఈ హక్కులు అప్పగించారు, ఈ హక్కుల్లో ESPNకు 2009/10 సీజన్‌లో మొత్తం 46 మ్యాచ్‌లు 2010/11 నుంచి 2012/13 వరకు ప్రతి సీజన్‌కు 23 మ్యాచ్‌ల ప్యాకేజీ లభించింది.
ప్రపంచంలో అత్యంత ప్రజాదరణ ఉన్న మరియు అధిక సంఖ్యలో ప్రజలు వీక్షించే ప్రీమియర్ లీగ్ "ది గ్రేటెస్ట్ షో ఆన్ ఎర్త్"గా ప్రచారం చేయబడుతుంది, 202 దేశాల్లో యాభై లక్షల మందికిపైగా ప్రజలు దీనిని వీక్షిస్తున్నారు, స్కై స్పోర్ట్స్ యజమాని న్యూస్‌కార్ప్‌కు చెందిన మరియు/లేదా నియంత్రణలోని నెట్‌వర్క్‌లు తరచుగా ప్రీమియర్ లీగ్ మ్యాచ్‌లను ప్రసారం చేస్తున్నాయి.
అమెరికా సంయుక్త రాష్ట్రాల్లో మ్యాచ్‌ల ప్రసారాలను ఫాక్స్ సాకర్ ఛానల్, ఫాక్స్ సాకర్ ప్లస్ మరియు ESPN పంచుకుంటున్నాయి; ఇక్కడ న్యూస్‌కార్ప్ ప్రకటన బోర్డుల్లో స్కై స్థానంలో ఫాక్స్ సాకర్ ఛానల్ లోగో కనిపిస్తుంది. ESPN యొక్క UK హక్కుల కొనుగోలు మొదట ఉత్తర అమెరికాలో సెటాంటా స్పోర్ట్స్ ప్రసారాలపై ఎటువంటి ప్రభావం చూపవని భావించారు, బార్క్లేస్ ప్రీమియర్ లీగ్‌ను U.S.లో ప్రసారం చేసేందుకు దీనికి ఒక ప్రత్యేక ఒప్పందం ఉంది. ESPN యొక్క U.S. ఛానళ్లు తరువాత రెండు గేమ్ ప్యాకేజ్‌లను కొనుగోలు చేశాయి, సెటాంటాతోపాటు-ఆర్థిక ఇబ్బందుల్లో ఉన్న ఉత్తర అమెరికా శాఖ నుంచి తమ మనుగడ కాపాడుకునేందుకు ఈ ప్యాకేజీలను న్యూస్‌కార్ప్‌కు తిరిగి ఇచ్చాయి (సెటాంటా తన అసలు హక్కుల్లో సగభాగాన్ని తన వద్దే నిలుపుకుంది).
కెనడాలో, సెటాంటా కెనడా అన్ని మ్యాచ్‌లను, అయితే ప్రతివారం రెండు ప్రీమియర్ లీగ్ మ్యాచ్‌లను ప్రసారం చేస్తుంది; రోజెర్స్ స్పోర్ట్స్‌నెట్ మరియు ది స్కోర్ ఛానళ్లు ప్రతివారాంతంలో ఒక మ్యాచ్‌ను ప్రసారం చేస్తాయి. 2009 డిసెంబరు 4లో, స్పోర్ట్స్‌నెట్ వచ్చే మూడేళ్లకు తాము ప్రీమియర్ లీగ్ హక్కుల ప్రసార హక్కులను పొందామని ప్రకటించింది, ఈ ఒప్పందం 2010-11 నుంచి ప్రారంభమవుతుందని వెల్లడించింది.
ఆస్ట్రేలియాలో, ఫాక్స్ స్పోర్ట్స్ (ఆస్ట్రేలియా) వీక్షకుల వెసులుబాటుతో ఐదు ప్రత్యక్ష మ్యాచ్‌ల వరకు ప్రసారం చేస్తుంది మరియు ఏదైనా నిర్ణీత క్రీడా-వారంలో తొమ్మిది మ్యాచ్‌ల వరకు ప్రసారం చేస్తుంది.
ఆసియాలో కూడా ప్రీమియర్ లీగ్‌కు మంచి ప్రజాదరణ ఉంది, ఇక్కడ ఇది ఎక్కువగా ప్రసారం చేయబడే క్రీడా కార్యక్రమంగా ఉంది. ఉదాహరణకు, పీపుల్స్ రిపబ్లిక్ ఆఫ్ చైనాలో ప్రీమియర్ లీగ్ మ్యాచ్‌లు 100 మిలియన్ల నుంచి 360 మిలియన్ల వరకు వీక్షకులను ఆకర్షిస్తాయి, ఇక్కడ మరో ఇతర క్రీడాంశానికి ఇతర ఆదరణ ఉండకపోవడం గమనార్హం. ప్రజాదరణ కారణంగా, లీగ్ మూడు ప్రీ-సీజన్ టోర్నమెంట్‌లను ఆసియాలో నిర్వహించింది, ఇప్పటివరకు ఇంగ్లండ్ బయట నిర్వహించిన ప్రీమియర్ లీగ్ అనుబంధ టోర్నమెంట్‌లు ఇవే కావడం గమనార్హం. జూలై 2003లో, FA ప్రీమియర్ లీగ్ ఆసియా కప్ మలేషియాలో జరిగింది, దీనిలో మూడు ప్రీమియర్ లీగ్ క్లబ్‌లు చెల్సియా, న్యూకాజిల్ యునైటెడ్, బర్మింగ్‌హామ్ సిటీ మరియు మలేషియా జాతీయ జట్టు పాల్గొన్నాయి. 2005లో థాయ్‌ల్యాండ్‌లో జరిగిన ఆసియా ట్రోఫీ కూడా ఇదే ఫార్మాట్‌లో జరిగింది, దీనిలో థాయ్‌ల్యాండ్ జాతీయ జట్టు, మూడు ఇంగ్లీష్ క్లబ్‌లు-ఎవెర్టన్, మాంచెస్టర్ సిటీ మరియు బోల్టన్ వాండరర్స్ పాల్గొన్నాయి, వీటిలో బోల్టన్ వాండరర్స్ జట్టు ట్రోఫీని కైవసం చేసుకుంది. 2007లో, బార్క్లేస్ ఆసియా ట్రోఫీ హాంకాంగ్‌లో జరిగింది, దీనిలో లివర్‌పూల్, పోర్ట్స్‌మౌత్, పుల్హామ్ మరియు హాంకాంగ్ FA కప్ విజేత దక్షిణ చైనా పాల్గొన్నాయి, పోర్ట్స్‌మౌత్ టోర్నమెంట్ విజేతగా నిలిచింది.
FA ఇంటర్నెట్ కాపీరైట్ ఉల్లంఘన ద్వారా ఇబ్బందులు ఎదుర్కొంది. ఆన్‌లైన్‌లో వ్యాపార హక్కులకు భద్రత కల్పించడంలో విశిష్టత కలిగివున్న నెట్‌రిజల్ట్ అనే కంపెనీకి ప్రీమియర్ లీగ్ నెట్‌లో ప్రత్యక్ష మ్యాచ్‌ల ప్రసారాన్ని నిలిపివేసే చర్యలను అప్పగించింది.
ప్రీమియర్ లీగ్ తన యొక్క అధికారిక వెబ్‌సైట్ www.premierleague.comను ఏప్రిల్ 2002 వరకు ప్రారంభించలేదు, అయితే అప్పటివరకు టైటిల్ స్పాన్సర్ బార్క్లేకార్డ్ చేత ఒక వెబ్‌సైట్ నిర్వహించబడేది, అధికారిక వెబ్‌సైట్ ప్రారంభమైన తరువాత కూడా ఈ వెబ్‌సైట్ కార్యకలాపాలు కొనసాగిస్తున్నారు.
ప్రీమియర్ లీగ్ మరియు ఫుట్‌బాల్ లీగ్ మధ్య అంతరం బాగా పెరిగిపోతుందని ప్రీమియర్ లీగ్‌పై వచ్చిన ప్రధాన విమర్శల్లో ఒకటి. ఫుట్‌బాల్ లీగ్ నుంచి విడిపోయిన తరువాత, అనేక మంది ప్రీమియర్ లీగ్‌లో క్లబ్‌లు ఏర్పాటు చేశారు, దీని యొక్క దిగువ లీగ్‌లకు దూరంగా ఉండిపోయారు. లీగ్‌ల మధ్య టెలివిజన్ హక్కుల ద్వారా వచ్చే ఆదాయంలో అసమానతలు ఉన్నాయి, ఎక్కువ ఆదాయాన్ని ఆశించిన కొత్త క్లబ్ జట్లు ప్రీమియర్ లీగ్ మొదటి సీజన్‌లో వెనక్కు వెళ్లిపోయే ప్రమాదాన్ని తప్పించుకోవడం బాగా కష్టమైంది. 2001–02 మినహా ప్రతి సీజన్‌లో కూడా (బ్లాక్‌బర్న్ రోవర్స్, బోల్టన్ వాండరర్స్ మరియు ఫుల్హామ్) ప్రీమియర్‌లోకి కొత్తగా అడుగుపెట్టిన జట్టు ఫుట్‌బాల్ లీగ్‌లోకి వెనక్కు పంపబడేది. 1997–98లో మూడు స్థానోన్నతి పొందిన క్లబ్‌లు సీజన్ ముగిసే సమయానికి వెనక్కు పంపబడ్డాయి.
ప్రీమియర్ లీగ్ వెనక్కు పంపిన క్లబ్‌లకు "పారచ్యూట్ పేమెంట్‌ల" రూపంలో టెలివిజన్ ఆదాయాన్ని అతితక్కువ మొత్తంలో పంపిణీ చేస్తుంది. 2006–07 సీజన్ నుంచి, దిగువ లీగ్‌ల్లో మొదటి రెండు సీజన్లకు ఈ పేమెంట్‌లు £6.5 మిలియన్ల వద్ద ఉన్నాయి, ఇదిలా ఉంటే 2007-2008లో క్లబ్‌లకు ఏడాదికి చెల్లించే మొత్తం £11.2 మిలియన్లకు పెరిగింది. టెలివిజన్ ఆదాయాన్ని కోల్పోకుండా జట్లకు సాయం చేసేందుకు ఈ చర్యలు చేపట్టినప్పటికీ (ప్రీమియర్ లీగ్ జట్టుకు £45 మిలియన్ల ఆదాయం వస్తుండగా, సగటు ఫుట్‌బాల్ లీగ్ ఛాంపియన్‌షిప్ క్లబ్‌కు £1 మిలియన్ ఆదాయం మాత్రమే వస్తుంది), ఇది ప్రీమియర్ లీగ్‌కు చేరుకున్న జట్లకు మరియు దానిలోకి చేరుకోని జట్లకు మధ్య ఆర్థిక పరమైన అంతరాన్ని బాగా పెంచిందని విమర్శకులు వాదిస్తున్నారు, వెనక్కు తోసివేయబడిన తరువాత, జట్లు తిరిగి వచ్చే సందర్భాలు సాధారణంగా కనిపిస్తున్నాయి. తిరిగి వెంటనే ప్రీమియర్ లీగ్‌లోకి అర్హత సాధించడంలో విఫలమైన కొన్ని క్లబ్‌లు లీడ్స్ యునైటెడ్, ఛార్ల్‌టన్ అథ్లెటిక్, నాటింగ్‌హామ్ ఫారెస్ట్, ఓల్డ్‌హామ్ అథ్లెటిక్, ఫెఫీల్డ్ వెన్స్‌డే, బ్రాడ్‌ఫోర్డ్ సిటీ, లీసెస్టర్ సిటీ, సౌతాంప్టన్ మరియు వింబుల్డన్‌లను ఆర్థిక సమస్యలు, కొన్ని నిర్వహణాపరమైన ఇబ్బందులు లేదా మూతబడటం వంటి సమస్యలు చుట్టుముట్టాయి. ఆపై స్థాన తగ్గింపులు కూడా ఫుట్‌బాల్ నిచ్చెన ఎక్కడంలో పలు క్లబ్‌లు విఫలమయ్యేందుకు కారణమయ్యాయి, దీని ద్వారా వీటి మధ్య అంతరం బాగా పెరిగిపోయింది.
"బిగ్ ఫోర్" (నాలుగు పెద్ద జట్లు) పేరుతో ప్రీమియర్ లీగ్ మరో ప్రధాన విమర్శ ఎదుర్కొంది. 1996-97 సీజన్ నుంచి, "బిగ్ ఫోర్" (అర్సెనల్, చెల్సియా, లివర్‌పూల్ మరియు మాంచెస్టర్ యునైటెడ్) ప్రీమియర్ లీగ్ మొదటి స్థానాలపై ఆధిపత్యం చెలాయిస్తున్నాయి, దీని ద్వారా అవి ప్రతిసారి UEFA ఛాంపియన్స్ లీగ్‌లో చోటు దక్కించుకుంటున్నాయి. లివర్‌పూల్ యొక్క 2005నాటి ఛాంపియన్స్ లీగ్ విజయం తరువాత ప్రతి నాలుగు సీజన్లలో ఒక బిగ్ ఫోర్ క్లబ్ ఫైనల్‌కు చేరుతుంది. అయితే ఈ పరంపరకు ఏప్రిల్ 2010లో గండిపడింది, ఈ ఏడాది LC క్వార్టర్ ఫైనల్ దశ నుంచి అర్సెనల్ మరియు మాంచెస్టర్ యునైటెడ్ జట్లు ఇంటిముఖం పట్టాయి. బ్లాక్‌బర్న్ రోవర్స్ 1994–95లో ట్రోఫీని కైవసం చేసుకున్న తరువాత, ఇప్పటివరకు కేవలం మూడు జట్లు మాత్రమే ప్రీమియర్ లీగ్ టైటిల్‌ను దక్కించుకుంటున్నాయి- అవి మాంచెస్టర్ యునైటెడ్ (క్లబ్ దక్కించుకున్న 11 టైటిళ్లలో తొమ్మిది ప్రీమియర్ లీగ్ టైటిళ్లు ఉన్నాయి), అర్సెనల్ మరియు చెల్సియా (ఈ జట్లు చెరో మూడుసార్లు టైటిళ్లు గెలుచుకున్నాయి). అంతేకాకుండా మాంచెస్టర్ యునైటెడ్ జట్టు ప్రీమియర్ లీగ్ ప్రారంభమైనప్పటి నుంచి మొదటి మూడు స్థానాల్లో లేని సందర్భం ఒక్కటి కూడా లేకపోవడం గమనార్హం, అర్సెనల్ జట్టు కూడా రెండు సీజన్లు మినహా, మిగిలిన అన్ని సందర్భాల్లో మొదటి ఐదు స్థానాల్లో ఉంది (వరుసగా 14 సీజన్లలో మొదటి నాలుగు స్థానాల్లో, వరుసగా 8 సీజన్లలో మొదటి రెండు స్థానాల్లో ఉంది), ఇదిలా ఉంటే ఒక్క ఇంగ్లీష్ లీగ్ టైటిల్‌ను కూడా దక్కించుకోని లివర్‌పూల్ 1990లో ప్రీమియర్ లీగ్ శకానికి ముందు ఒక టైటిల్‌ను గెలుచుకుంది, ఈ జట్టు గత పదేళ్లలో మొదటి నాలుగు స్థానాల్లో లేని సందర్భాలు మూడు మాత్రమే ఉన్నాయి. గత నాలుగు సీజన్లలో మూడుసార్లు, "బిగ్ ఫోర్"లో మూడు జట్లు ఛాంపియన్ లీగ్ సెమీ-ఫైనల్ దశకు చేరుకున్నాయి. ఒక సీజన్ మొత్తం ఒక్క లీగ్ మ్యాచ్ కూడా ఓడిపోకుండా 1888-89లో ప్రెస్టోన్ నార్త్ ఎండ్ జట్టు సృష్టించిన రికార్డును అందుకున్న మొదటి జట్టుగా ఆర్సెనల్ చరిత్ర సృష్టించింది, (38 మ్యాచ్‌లు ఆడి ఈ రికార్డును సృష్టించింది), దీని ద్వారా ఆ జట్టును "ది ఇన్విన్సిబుల్స్" అనే మారుపేరు స్థిరపడింది. ఇదిలా ఉంటే ఒక సీజన్‌లో అత్యధిక పాయింట్లు పొందిన జట్టుగా (95 పాయింట్లు) చెల్సియా రికార్డు సృష్టించింది.
గత ఆరు సీజన్లలో, బిగ్ ఫోర్‌లో రెండు జట్లు ఛాంపియన్స్ లీగ్ (2005లో లివర్‌పూల్, 2008లో మాంచెస్టర్ యునైటెడ్) టైటిల్ గెలుచుకున్నాయి, ఇదిలా ఉంటే బిగ్ ఫోర్‌లోని జట్లు వరుసగా నాలుగుసార్లు (2006లో అర్సెనల్, 2007లో లివర్‌పూల్, 2008లో చెల్సియా మరియు 2009లో మాంచెస్టర్ యునైటెడ్) రన్నరప్‌లుగా నిలిచాయి. ఇటీవల సంవత్సరాల్లో, ఈ క్లబ్‌ల విజయాలు "బిగ్ ఫోర్" అనే పేరు మరింత స్థిరపడటానికి కారణమయ్యాయి. బిగ్ ఫోర్ క్లబ్‌లు గత ఐదు సీజన్‌లో నాలుగుసార్లు మొదటి నాలుగు స్థానాల్లో నిలిచాయి, అందువలన గత మూడు సీజన్ల ఛాంపియన్స్ లీగ్‌కు అర్హత సాధించాయి, దీని వలన వాటికి ఆర్థిక ప్రయోజనాలు లభించాయి. ఈ ప్రయోజనాలు, ముఖ్యంగా ఆదాయాలు పెరగడం, బిగ్ ఫోర్ క్లబ్‌లు మరియు మిగిలిన ప్రీమియర్ లీగ్ జట్ల మధ్య ఆర్థిక అంతరాలు బాగా పెంచాయని భావిస్తున్నారు. మే 2008లో, న్యూకాజిల్ యునైటెడ్ మేనేజర్ కెవిన్ కీగాన్ బిగ్ ఫోర్ ఆధిపత్యం వలన విభజన ముప్పు ఏర్పడుతుందని హెచ్చరించారు, ప్రపంచంలోని అతిగొప్ప లీగ్‌ల్లో ఇది బాగా విసుగుపుట్టించే లీగ్‌గా మారే ప్రమాదం ఉందని పేర్కొన్నారు. కీగాన్ వ్యాఖ్యలు తరువాత, ప్రీమియర్ లీగ్ ముఖ్యకార్యనిర్వహణాధికారి రిచర్డ్ స్కుడామోర్ లీగ్ కార్యకలాపాలను సమర్థించారు, మీరు అగ్రస్థానంలో ఉన్నా, మధ్యలో ఉన్నా, అట్టడుగున ఉన్నా ప్రీమియర్ లీగ్‌లో ఆసక్తికరమైన పోరాటాలు జరుగుతాయని ఆయన పేర్కొన్నారు.. మే 2010లో, నాలుగేళ్లుగా కొనసాగుతున్న బిగ్ ఫోర్ ఆధిపత్యానికి టోటెన్హామ్ గండిగొట్టింది, లివర్‌పూల్ (ఈ సీజన్‌లో లివర్‌పూల్ ఏడో స్థానంలో నిలిచింది) బిగ్ ఫోర్‌లో చోటు కోల్పోగా, టోటెన్హామ్ టాప్ 4లోకి అడుగుపెట్టింది.
ది టైమ్స్‌కు చెందిన మార్సెలో పాంటానెల్లా కూడా అగ్రశ్రేణి జట్ల మధ్య పెరుగుతున్న ఆర్థిక పరపతి అంతరాన్ని విమర్శించారు, ఆధునిక ఫుట్‌బాల్‌లో ప్రీమియర్ లీగ్ అత్యంత చేటుకరమైన అంశాల్లో రెండోదని వ్యాఖ్యానించారు, 1992లో ఫుట్‌బాల్ లీగ్ నుంచి ప్రీమియర్ లీగ్ విడిపోయి బయటకు వచ్చిన తరువాత ఏం మార్పు జరిగింది? అంతా మారిపోయింది. ఫస్ట్ డివిజన్ టైటిల్‌ను గెలుచుకున్న జట్టు, ఇంగ్లండ్‌లో అత్యత్తమైన జట్టు అవుతుంది. అదే ప్రీమియర్ లీగ్ టైటిల్‌ను గెలుచుకుంటే, ఆ జట్టకు £500 మిలియన్ల డబ్బు వస్తుంది." (బిగ్ ఫోర్ క్లబ్‌లకు సంబంధించిన రుణాల్లో గణనీయమైన వైవిధ్యం కనిపిస్తుంది, చెల్సియాకు ప్రస్తుతం పెద్దగా ఎటువంటి అప్పులు లేవు మాంచెస్టర్ యునైటెడ్‌కు £716.5 మిలియన్ల రుణాలు ఉండగా, అర్సెనల్‌కు £203.6 మిలియన్లు మరియు లివర్‌పూల్‌కు £351.4 మిలియన్ల అప్పులు ఉన్నాయి.)
నైజీరియా ఫుట్‌బాల్ అధికారులు ప్రీమియర్ లీగ్‌కు ప్రజాదరణ పెరుగుతుందని, ప్రపంచవ్యాప్త ప్రసార సాధనాల్లో ప్రచారం కారణంగా ఇతర ఫుట్‌బాల్ దేశాల్లో జాతీయ లీగ్‌లపై ప్రతికూల ప్రభావం కనిపిస్తుందని పేర్కొన్నారు, నైజీరియా దీనికి తాజా ఉదాహరణ, ప్రీమియర్ లీగ్ మ్యాచ్‌లు జరుగుతున్న సమయంలో స్థానిక మ్యాచ్‌లకు తక్కువ మంది అభిమానులు హాజరవుతున్నారు, యువ క్రీడాకారులు కూడా సంపన్నమైన ప్రీమియర్ లీగ్‌పట్ల ఆకర్షితులవుతున్నారు, దీనితో స్థానిక లీగ్‌లు ఇబ్బందులు ఎదుర్కొంటున్నాయి. ప్రీమియర్ లీగ్ యొక్క ప్రపంచవ్యాప్త ప్రభావానికి పరాకాష్ఠ ఏమిటంటే, 2008 UEFA ఛాంపియన్స్ లీగ్ ఫైనల్ మ్యాచ్ తరువాత చెల్సియా మరియు మాంచెస్టర్ యునైటెడ్ జట్ల అభిమానుల మధ్య జరిగిన ఘర్షణల్లో నైజీరియాలో ఏడుగురు పౌరులు మృతి చెందారు.
అంతేకాకుండా, నేషనల్ లీగ్ ఆఫ్ న్యూజీలాండ్ (NZFA) కూడా ఇటువంటి సమస్యలను తెరపైకి తీసుకొచ్చింది, ప్రీమియర్ లీగ్ కారణంగా తమ లీగ్‌కు పునర్నిర్మాణం అవసరమైందని, దానిని విజయవంతమైన ఆస్ట్రేలియా A-లీగ్ మాదిరిగా మార్చాల్సి వచ్చిందని పేర్కొంది.
ప్రీమియర్ లీగ్ ప్రారంభ సీజన్ కోసం, క్లబ్‌లు తమ మ్యాచ్ బంతులను తామే సమకూర్చుకోవాలనే నిబంధన పెట్టారు, వీటిని సాధారణంగా క్లబ్‌ల యొక్క కిట్ తయారీదారులు అందజేస్తారు. 1993లో, జట్లకు మ్యాచ్ బంతులను సరఫరా చేసే బాధ్యతలను ప్రీమియర్ లీగ్ ఒక ఒప్పందం కింద మిట్రేకు అప్పగించింది. ఏడేళ్లపాటు ప్రీమియర్ లీగ్‌కు మిట్రే బంతులను సరఫరా చేసింది, ఈ కాలంలో మిట్రే ప్రో మ్యాక్ (1993–1995) మరియు మిట్రే అల్టీమ్యాక్స్ (1995–2000) బంతులు ఉపయోగించబడ్డాయి.
2000-01 సీజన్‌లో మ్యాచ్‌లకు బంతులను సరఫరా చేసే బాధ్యతలను నైక్ స్వీకరించింది, ఈ సీజన్‌లో నైక్ జియో మెర్లిన్ బంతిని ఉపయోగించారు, దీనిని UEFA ఛాంపియన్స్ లీగ్‌లో ఉపయోగించారు. జియో మెర్లిన్ బంతులను నాలుగు సీజన్‌లపాటు ఉపయోగించారు, తరువాత వీని స్థానంలో వచ్చిన నైక్ టోటల్ 90 ఏరో బంతులను మరో రెండు సీజన్‌లు ఉపయోగించారు. 2004-05 సీజన్‌లో పసుపు "హి-విస్" బంతిని పరిచయం చేశారు, శీతాకాల నెలల్లో ఉపయోగించడం కోసం దీనిని ప్రత్యేకంగా రూపొందించారు. తరువాత దీని స్థానంలో నైక్ టోటల్ 90 ఏరో II బంతులు వచ్చాయి, ఇవి బంతి ఫ్లైట్ మరియు స్పిన్ విషయంలో ఆటగాళ్లకు ఉపయోగపడే విధంగా అసమాన నమూనాతో తయారయ్యాయి. 2008-09 సీజన్ కోసం, ప్రీమియర్ లీగ్ అధికారిక బంతిగా నైక్ టోటల్ 90 ఓమ్నీ ఎంపిక చేయబడింది, ఈ బంతులను ముదురు ఎరుపు మరియు పసుపు వర్ణాలతో, మార్పులు చేసిన ప్యానల్ నమూనాతో తయారు చేశారు, వీటి స్థానంలో 2009-10 సీజన్ కోసం నైక్ T90 యాసెంట్ బంతులను ఉపయోగించారు, ఇవి నీలం, పసుపు మరియు నారింజ వర్ణాల్లో ఉంటాయి, 2010-11 సీజన్ కోసం T90 ట్రేసెర్ బంతులను పరిచయం చేశారు, ఇవి ఎలక్ట్రిక్ బ్లూ మరియు నలుపు మరియు తెలుపు ట్రిమ్‌తో ఉన్నాయి.
1992లో ప్రారంభమైనప్పటి నుంచి 2009-10 సీజన్ వరకు ప్రీమియర్ లీగ్‌లో మొత్తం 43 క్లబ్‌లు ఆడాయి. మరో రెండు క్లబ్‌లు (ల్యూటన్ టౌన్ మరియు నాట్స్ కౌంటీ) ప్రీమియర్ లీగ్‌ను ఏర్పాటు చేసినప్పుడు సంతకం చేసిన క్లబ్‌ల్లో భాగంగా ఉన్నాయి, అయితే ప్రారంభ ప్రీమియర్ లీగ్ సీజన్‌కు ముందుగానే వీటికి స్థాన తగ్గింపు పొందాయి, తరువాత ఇవి ప్రీమియర్ లీగ్ జట్లలోకి ఇప్పటివరకు రాలేకపోయాయి. గతంలో మరియు ప్రస్తుతం ప్రీమియర్ లీగ్‌లో భాగంగా ఉన్న జట్లు వివరాల కోసం ప్రీమియర్ క్లబ్‌ల జాబితా చూడండి, ఉమ్మడి జాబితాను ఆల్-టైమ్ FA ప్రీమియర్ లీగ్ టేబుల్‌లో చూడవచ్చు. ప్రారంభమైననాటి నుంచి ప్రీమియర్ లీగ్ విజేతలు మరియు రన్నరప్‌ల జాబితా కోసం మరియు ప్రతి సీజన్‌లో టాప్ స్కోరర్ల కోసం లిస్ట్ ఆఫ్ ఇంగ్లీష్ ఫుట్‌బాల్ ఛాంపియన్స్‌ను చూడండి.
ప్రారంభమైనప్పటి నుంచి ఇప్పటివరకు జరిగిన ప్రతి సీజన్‌లో కూడా ప్రీమియర్ లీగ్ సభ్యులుగా ఏడు జట్లు ఉన్నాయి. అవి అర్సెనల్, అస్టోన్ విల్లా, చెల్సియా, ఎవర్టన్, లివర్‌పూల్, మాంచెస్టర్ యునైటెడ్ మరియు టోటెన్హామ్ హాట్స్‌పుర్.
2010-11 సీజన్ ప్రీమియర్ లీగ్‌లో ఈ కింది 20 జట్లు పాల్గొంటాయి.
ప్రీమియర్ లీగ్ క్లబ్‌లకు సంఖ్యపరంగా మరియు విభాగపరంగా తమకు కావాల్సినంత మంది ఆటగాళ్లతో ఒప్పందాలు కుదుర్చుకునే స్వేచ్ఛ ఉంది. ప్రీమియర్ లీగ్‌లో జట్టు లేదా వ్యక్తికి వేతన పరిమితి, ఆటగాళ్ల బృందంలో సభ్యుల సంఖ్య, సాధారణ ఉద్యోగ చట్టానికి సంబంధించిన వ్యక్తులకు మినహా, మిగిలినవారికి వయస్సు నిబంధనలు కూడా ఏమీ లేవు, మొత్తంమీద విదేశీ ఆటగాళ్ల సంఖ్యపై కూడా ఎటువంటి నిబంధనలు లేవు, అయితే వ్యక్తిగత విదేశీ ఆటగాళ్లపై కూడా కొన్ని నిబంధనలు ఉన్నాయి- EU జాతీయత్వం ఉన్న ఆటగాళ్లందరూ, తల్లిదండ్రులు లేదా తాతల ద్వారా EU పాస్‌పోర్ట్ పొందగలిగిన వారితోసహా, ప్రీమియర్ లీగ్‌లో ఆడటానికి అర్హులే, EU వెలుపల ఉన్న అగ్రశ్రేణి ఆటగాళ్లు కూడా UK వర్క్ పర్మిట్‌లు (అనుమతులు) పొందవచ్చు. బెల్జియం మరియు పోర్చుగల్ వంటి కొన్ని ఇతర ఫుట్‌బాల్ లీగ్‌ల కంటే ప్రీమియర్ లీగ్ ఆటగాళ్ల నమోదు నిబంధనలు కఠినంగా ఉన్న సందర్భం ఏమిటంటే, EU-యేతర అకాడమీ స్థాయి ఆటగాళ్లు ఇంగ్లీష్ ఫుట్‌బాల్‌లోకి చట్ట పరిధిలో అనుమతి పొందడానికి చాలా తక్కువ అవకాశం ఉంది. ఛాంపియన్స్ లీగ్ లేదా UEFA యూరోపా లీగ్‌లో పోటీపడుతున్న క్లబ్‌లు ఈ పోటీల కోసం ఉద్దేశించబడిన UEFA యొక్క ఆటగాళ్ల-అర్హత నిబంధనలను పాటించాలి.
1992–93లో ప్రీమియర్ లీగ్ ప్రారంభమైనప్పుడు, మొదటి రౌండు మ్యాచ్‌లకు ప్రారంభ లైనప్‌లలో కేవలం 11 మంది విదేశీ ఆటగాళ్లను (యునైటెడ్ కింగ్‌డమ్ లేదా రిపబ్లిక్ ఆఫ్ ఐర్లాండ్ వెలుపల ఆటగాళ్లు) మాత్రమే అనుమతించారు. 2000–01నాటికి, ప్రీమియర్ లీగ్‌లో పాల్గొనే విదేశీ ఆటగాళ్ల సంఖ్య 36% వద్ద ఉంది. 2004–05 సీజన్‌లో వీరి సంఖ్య 45%నికి పెరిగింది. 1999 డిసెంబరు 26న, చెల్సియా పూర్తిగా విదేశీ ఆటగాళ్లను బరిలో దింపిన జట్టుగా గుర్తింపు పొందింది, 2005 ఫిబ్రవరి 14న అర్సెనల్ ఒక మ్యాచ్‌కు పూర్తిగా విదేశీయులతో నిండిన 16 మంది సభ్యుల జట్టును ప్రకటించిన మొదటి జట్టుగా నిలిచింది. ఇంగ్లీష్ మేనేజర్ ఎవరూ ఇప్పటివరకు ప్రీమియర్ లీగ్ టైటిల్‌ను గెలవలేకపోయారు; టైటిల్ గెలుచుకున్న జట్టులకు మేనేజర్‌లుగా ఉన్న ఐదుగురిలో ఇద్దరు స్కాట్‌లు (అలెక్స్ ఫెర్గ్యూసన్, (మాంచెస్టర్ యునైటెడ్, 11 విజయాలు) మరియు కెన్నీ డాల్‌క్లిష్ (బ్లాక్‌బర్న్ రోవర్స్, ఒక విజయం), ఒక ఫ్రెంచ్‌మాన్ (ఆర్సెన్ వెంగెర్, అర్సెనల్, మూడు విజయాలు), ఒక ఇటాలియన్ (కార్లో ఏన్సెలోటీ, చెల్సియా, ఒక విజయం) మరియు ఒక పోర్చుగీసు పౌరుడు (జోస్ మౌరిన్హో, చెల్సియా, రెండు విజయాలు) ఉన్నారు.
క్లబ్‌లు యువ బ్రిటీష్ ఆటగాళ్లకు బదులుగా తక్కువ-ఖర్చుతో కూడిన విదేశీ ఆటగాళ్లను తీసుకునే ధోరణి పెరుగుతుండటంపై ఆందోళనలకు స్పందనగా 1999లో హోం శాఖ యూరోపియన్ యూనియన్ వెలుపల ఉన్న దేశాలకు చెందిన ఆటగాళ్లకు వర్క్ పర్మిట్‌లు ఇచ్చే నిబంధనలను కఠినతరం చేసింది. ప్రస్తుతం EU-యేతర ఆటగాడు అనుమతి కోసం దరఖాస్తు చేయాలంటే అతను తన స్వదేశీ 'A' జట్టు మ్యాచ్‌ల్లో కనీసం 75% మ్యాచ్‌లు ఆడి ఉండటంతోపాటు, గత రెండేళ్లకాలంలో ఆ జట్టు సెలెక్షన్‌కు అందుబాటులో ఉండాలి, అంతేకాకుండా గడిచిన రెండేళ్లలో FIFA ప్రపంచ ర్యాంకింగ్స్‌లో అతని దేశ జాతీయ జట్టు సగటున కనీసం 70వ స్థానానికి లోపల ఉండాలి. ఈ నిబంధనలను అందుకోని ఆటగాడికి ప్రత్యేక ప్రతిభ ఉందని, UKలో ఆట అభివృద్ధిపై గణనీయమైన ప్రభావం చూపగలడని భావించి, ఏదైనా క్లబ్ అతనితో ఒప్పందం కుదుర్చుకోవడానికి విజ్ఞప్తి చేయవచ్చు.
260 మందికిపైగా విదేశీ ఆటగాళ్లు ఈ లీగ్‌లో ఆడుతున్నారు, ఇంగ్లండ్‌కు చెందిన దేశవాళీ లీగ్‌లకు చెందిన 101 మంది ఆటగాళ్లు కొరియా మరియు జపాన్‌లో జరిగిన 2002 FIFA ప్రపంచ కప్‌లో ఆడారు. జర్మనీలో 2006 FIFA ప్రపంచ కప్‌లో మిగిలిన లీగ్‌ల కంటే ప్రీమియర్ లీగ్‌కు చెందిన ఆటగాళ్లు ఎక్కువ మంది ఆడారు, 80 మందికిపైగా ప్రీమియర్ లీగ్ ఆటగాళ్లు ఈ టోర్నమెంట్‌లో పాల్గొన్నారు, ఇంగ్లండ్ జట్టులోని 23 మంది ఆటగాళ్లలో 21 మంది ప్రీమియర్ లీగ్ ఆటగాళ్లు ఉండటం గమనార్హం.
టెలివిజన్ ఒప్పందాలు నుంచి వచ్చే లాభాలు పెరుగుతున్న కారణంగా, ఆటగాళ్ల వేతనాలు ప్రీమియర్ లీగ్ ప్రారంభమైనప్పటి నుంచి గణనీయంగా పెరిగాయి. మొదటి ప్రీమియర్ లీగ్ సీజన్‌లో ఆటగాళ్ల సగటు వేతనం ఏడాదికి £75,000 వద్ద ఉంది, అయితే తరువాతి దశాబ్దానికి వీరి వేతనం ఏడాదికి సగటున 20% మేర పెరిగింది, 2003-04 సీజన్‌లో ఆటగాళ్ల వేతనాలు గరిష్ఠ స్థాయికి చేరుకున్నాయి, ఈ ఏడాది ప్రీమియర్ లీగ్‌లో ఆడుతున్న ఆటగాళ్ల వార్షిక వేతనం £676,000కు పెరిగింది.
ప్రీమియర్ లీగ్‌కు సంబంధించిన ట్రాన్స్‌ఫర్ ఫీజు రికార్డు లీగ్ ప్రారంభమైనప్పటి నుంచి ఇప్పటివరకు అనేక సార్లు తిరిగరాయబడింది. మొదటి ప్రీమియర్ లీగ్ సీజన్ ప్రారంభానికి ముందు అలెన్ షీరెర్ £3 మిలియన్లకుపైగా బదిలీ ఫీజు పొందిన మొట్టమొదటి బ్రిటీష్ ఆటగాడిగా రికార్డు సృష్టించాడు. ఈ రికార్డు అతని పేరు మీదే ప్రీమియర్ లీగ్ తరువాతి సీజన్‌లలో సవరించబడింది, 1996లో న్యూకాజిల్ యునైటెడ్‌కు వెళ్లడం ద్వారా £15 మిలియన్ల ఒప్పందం కుదుర్చుకొని అలెన్ షీరెర్ ప్రపంచ రికార్డు సృష్టించాడు. నాలుగేళ్లపాటు ఇది బ్రిటీష్ రికార్డుగా కొనసాగింది, తరువాత రియో ఫెర్డినాండ్‌కు లీడ్స్ £18 మిలియన్లు చెల్లించడంతో ఈ రికార్డు మరుగునపడింది. మాంచెస్టర్ యునైటెడ్ ఈ తరువాత రుడ్ వాన్ నిస్టెల్‌రూయ్, జువాన్ సెబాస్టియన్ వెరోన్ మరియు రియో ఫెర్డినాండ్‌లతో ఒప్పందాలు కుదుర్చుకోవడం ద్వారా మూడుసార్లు ఈ రికార్డును సవరించింది. చెల్సియా మే 2006లో ఈ రికార్డును బద్దలుకొట్టింది, ఆండ్రియ్ షెవ్‌చెంకోను AC మిలన్ నుంచి తీసుకొని రికార్డు సృష్టించింది. అతడిని తీసుకునేందుకు ఎంత చెల్లించారో వెల్లడించనప్పటికీ, ఈ ఒప్పందం విలువ £30 మిలియన్లు ఉన్నట్లు తెలుస్తోంది. రియల్ మాడ్రిడ్ నుంచి మాంచెస్టర్ సిటీ రాబిన్హోను తీసుకోవడం ఈ రికార్డు కూడా సవరించబడింది, 2008 సెప్టెంబరు 1న అతడిని మాంచెస్టర్ సిటీ క్లబ్ £32.5 మిలియన్లు వెచ్చించి కొనుగోలు చేసింది.
ప్రీమియర్ లీగ్‌లో ఎక్కువ మ్యాచ్‌లు ఆడిన రికార్డు డేవిడ్ జేమ్స్ పేరిట ఉంది, ఫిబ్రవరి 2009నాటికి గ్యారీ స్పీడ్ 535 మ్యాచ్‌లు ఆడి సృష్టించిన రికార్డును జేమ్స్ అధిగమించాడు.
ప్రీమియర్ లీగ్‌లో ఆటగాళ్లు ప్రీమియర్ లీగ్ గోల్డెన్ బూట్ కోసం పోటీపడవచ్చు, ప్రతి సీజన్ ముగిసిన తరువాత టాప్ స్కోరర్‌కు ఈ బూట్లు ఇస్తారు, ఇదిలా ఉంటే ఒక సీజన్‌లో మొదట 10, 20 లేదా 30వ గోల్ చేసిన ఆటగాడికి గోల్డెన్ బూట్ అవార్డులు ఇస్తారు. వీరు అనధికారిక పోటీలు గోల్ ఆఫ్ ది మంత్ మరియు గోల్ ఆఫ్ ది సీజన్‌లకు కూడా పోటీపడవచ్చు. ఆటగాళ్లు పోటీపడే ఇతర టైటిళ్లలో టాప్-స్కోరర్ ఆఫ్ ది సీజన్ ఒకటి. మాజీ బ్లాక్‌బర్న్ రోవర్స్ మరియు న్యూకాజిల్ యునైటెడ్ స్ట్రైకర్ అలెన్ షీరెర్ అత్యధిక గోల్స్ చేసిన ప్రీమియర్ లీగ్ ఆటగాడిగా రికార్డు సృష్టించాడు, అతని పేరుమీద 260 ప్రీమియర్ లీగ్ గోల్స్ ఉన్నాయి. తాను ఆడిన 14 సీజన్లలో 10 సీజన్లలో షీరెర్ టాప్ 10 గోల్ స్కోరర్లలో ఒకటిగా ఉన్నాడు, అంతేకాకుండా మూడుసార్లు టాప్ స్కోరర్ టైటిల్‌ను కూడా గెలుచుకున్నాడు. 1995–96 సీజన్ సందర్భంగా అతను 100 ప్రీమియర్ లీగ్ గోల్స్ చేసిన మొదటి ఆటగాడిగా రికార్డు సృష్టించాడు. ఈ తరువాత నుంచి, 17 మంది ఆటగాళ్లు 100-గోల్స్ మైలురాయిని దాటారు.
1992–93లో మొదటి ప్రీమియర్ లీగ్ సీజన్ నుంచి 13 మంది ఆటగాళ్లు టాస్ స్కోరర్ టైటిళ్లను గెలుచుకోవడం లేదా పంచుకోవడం జరిగింది. థెరీ హెన్రీ 2005-06 సీజన్‌లో 27 గోల్స్ చేసి వరుసగా మూడు మరియు మొత్తంమీద నాలుగో టైటిల్‌ను గెలుచుకున్నాడు. షీరెర్ పేరిట ఉన్న మూడు టైటిళ్ల రికార్డును ఈ సందర్భంగా అతను అధిగమించాడు, దీనికి ముందు షీరెర్ 1994–95 నుంచి 1996–97 వరకు వరుసగా మూడు టైటిళ్లు గెలుచుకొని రికార్డు సృష్టించాడు. ఇతర టైటిల్ విజేతల్లో మైకెల్ ఒవెన్ మరియు జిమ్మీ ప్లాయిడ్ హాసెల్‌బాయింక్ ఉన్నారు, వీరిద్దరూ తలా రెండుసార్లు ఈ టైటిల్‌ను గెలుచుకున్నారు. ఆండ్ర్యూ కోల్ మరియు అలెన్ షీరెర్ ఒకే సీజన్‌లో అత్యధిక గోల్స్ సాధించిన ఆటగాడి రికార్డును పంచుకుంటున్నారు (34 గోల్స్)- వీరిద్దరూ వరుసగా న్యూకాజిల్ మరియు బ్లాక్‌బర్న్ తరపున ఆడుతూ ఈ రికార్డు సృష్టించారు. కోల్ ఈ రికార్డును 1993–94 సీజన్‌లో సృష్టించగా, షీరెర్ 1994–95లో రికార్డు సృష్టించాడు, ఈ రెండు సీజన్‌లలో 42-మ్యాచ్‌లు జరిగాయి. షెరీర్ తరువాత 1995-96 38 మ్యాచ్‌ల సీజన్‌లో 31 గోల్స్ చేశాడు, ఈ రికార్డును 2007-08 సీజన్‌లో క్రిస్టియానో రొనాల్డో సమం చేశారు, ఒకే సీజన్‌లో అత్యధిక గోల్స్ చేసిన మిడ్‌ఫీల్డర్‌గా రొనాల్డో ఈ సందర్భంగా రికార్డు సృష్టించాడు.
2005-06 సీజన్‌లో ప్రీమియర్ లీగ్‌లో 1,000 గోల్స్ చేసిన మొట్టమొదటి జట్టుగా మాంచెస్టర్ యునైటెడ్ రికార్డు సృష్టించింది, మిడిల్స్‌బ్రోగ్‌పై 4–1 విజయం సాధించిన మ్యాచ్ ద్వారా మాంచెస్టర్ యునైటెడ్ జట్టు ఈ మైలురాయిని అందుకుంది, ఈ మ్యాచ్‌లో క్రిస్టియానో రొనాల్డో రాణించాడు, లీగ్ ప్రారంభమైన తరువాత మొదటి గోల్ ఇచ్చిన జట్టు కూడా మాంచెస్టర్ యునైటెడ్ కావడం గమనార్హం. తరువాత అర్సెనల్, చెల్సియా మరియు లివర్‌పూల్ జట్లు కూడా 1,000-గోల్స్ మైలురాయిని అందుకున్న జట్లుగా గుర్తింపు పొందాయి. ప్రీమియర్ లీగ్‌లో ఇప్పటివరకు అత్యధిక గోల్స్ చేసిన మ్యాచ్ 2007 సెప్టెంబరు 29న జరిగింది, ఈ మ్యాచ్‌లో రీడింగ్‌పై పోర్ట్స్‌మౌత్ 4-7 తేడాతో విజయం సాధించింది. ఒక ప్రీమియర్ లీగ్ మ్యాచ్‌లో అత్యధిక గోల్స్ చేసిన ఆటగాళ్లుగా ఆండీ కోల్, అలెన్ షీరెర్, జెర్మిన్ డెఫోయ్ రికార్డు సృష్టించారు, వీరందరూ ఐదో గోల్స్ చేసి ఈ రికార్డును పంచుకుంటున్నారు, కోల్ మొదట ఈ రికార్డును సృష్టించగా, దానిని తరువాత అలెన్ షీరెర్, ఆపై జెర్మిన్ డెఫోయ్ సమం చేశారు. మాంచెస్టర్ యునైటెడ్‌కు చెందిన రేయాన్ గిగ్స్ మొత్తం 18 ప్రీమియర్ లీగ్ సీజన్‌లలో గోల్స్ సాధించిన ఆటగాడిగా అరుదైన రికార్డు పొందాడు.
ప్రస్తుత ప్రీమియర్ లీగ్ ట్రోఫీని రాయల్ జ్యువెలర్స్ యాస్ప్రే ఆఫ్ లండన్ తయారు చేసింది. ఇది బరువు, ఎత్తు, వెడల్పు మరియు లోతు ఉంటుంది. దీని యొక్క ప్రధాన భాగం దృఢమైన స్టెర్లింగ్ సిల్వర్‌తో మరియు సిల్వర్ గిల్ట్‌తో తయారు చేయబడి ఉంటుంది, ఇదిలా ఉంటే ట్రోఫీ అడుగు భాగం మలాచిట్‌తో తయారు చేశారు, ఇది ఒక పాక్షిక విలువైన రాయి. అడుగు భాగం చుట్టూ ఒక వెండి బ్యాండ్ ఉంటుంది, దీనిపై టైటిల్ విజేత క్లబ్‌ల పేర్లను రాస్తారు. మలాచిట్ యొక్క పచ్చని వర్ణం పచ్చని మైదానాన్ని సూచిస్తుంది. ట్రోఫీ యొక్క నమూనా ఇంగ్లీష్ ఫుట్‌బాల్‌తో అనుబంధం కలిగివున్న యొక్క వంశావళి శాస్త్రం ఆధారంగా తయారు చేయబడింది. ట్రోఫీ పైభాగంలో రెండువైపులా రెండు సింహాలు ఉంటాయి - మూడోది ట్రోఫీని పైకెత్తే టైటిల్ విజేత జట్టు కెప్టెన్‌ను సూచిస్తుంది, దీనియొక్క పైభాగంలో బంగారు కిరీటం ఉంటుంది. ట్రోఫీపై పేరును పలుమార్లు మార్చారు, దీనిని మొదటిసారి తయారు చేసినప్పుడు, దానిపై "ది F.A. ప్రీమియర్ లీగ్" అని ఉండేది. 2006-07లో మాంచెస్టర్ యునైటెడ్ గెలుపొందిన సమయంలో ఈ ట్రోఫీపై "ది బార్క్లేస్ ప్రీమియర్‌షిప్" అని ఉంది. 2008-08 సీజన్ నుంచి, ట్రోఫీపై ఒకవైపు "ప్రీమియర్ లీగ్" అని, మరోవైపు "బార్క్లేస్ ప్రీమియర్ లీగ్" అని ఉంటుంది.
2004లో, ట్రోఫీని ప్రత్యేకంగా బంగారంతో తయారు చేశారు, ఒక్క పరాజయం కూడా లేకుండా అర్సెనల్ ట్రోఫీని గెలుచుకోవడానికి గుర్తుగా దీనిని ప్రత్యేకంగా తయారు చేశారు.
విజేత ట్రోఫీ, వ్యక్తిగత విజేత పతకాలులతోపాటు ప్రీమియర్ లీగ్‌లో నెలసరి అవార్డులు కూడా ఇస్తారు, వీటిలో మేనేజర్ ఆఫ్ ది మంత్ మరియు ప్లేయర్ ఆఫ్ ది మంత్ అవార్డులు ఉన్నాయి, వార్షిక అవార్డుల్లో మేనేజర్ ఆఫ్ ది ఇయర్, గోల్డెన్ బూట్ మరియు గోల్డెన్ గ్లవ్ పురస్కారాలు అందజేస్తారు.
2003లో ప్రీమియర్ లీగ్ మొదటి దశాబ్దపు ఉత్సవాలు నిర్వహించింది, ఈ సందర్భంగా 10 సీజన్ల అవార్డులు ఇచ్చారు:
!", కెవిన్ కీగాన్, 1996 ఏప్రిల్ 29
టోటెన్హామ్ హాట్స్‌పుర్ v. పుల్హామ్